Deg tmeddurt n laqbayel tamacahut tesɛa assaɣ ɣer ugama d tfellaḥt d wussan tegnawt ,agbur n tmacahut-agi ad tafeḍ yeccur d iwllihen n tfellaḥt d wakal, nnig waya imsiwel n tmucuha s tuget tettasd d tameṭṭut neɣ d tamɣart aladɣa tayemmat i tecɣeb temsalt n usdwel aṭas, d usedhu n tarwa, ihi tamacahut tettunefk-as d tagnit i weṣṣi n igrdan, d uselmed n wayen yellan akk d nnif d yisseɣ dɣa deg uḥric-a qqaren akk ur ilaq ara ad taḥkuḍ tamacahut i werrac deg uzal , acku ad ɛugnen, neɣ ad ṭeglellen arnu ɣer waya,tamacahut d tagnit i yal amseflid ad yferfer deg umaḍal n usugen, n tirga, n usirem, daɣen s iferdisen yellan deg tmacahut iyezmer umseflid ad iqabel ayen ara yilin deg yimmal.